Esély Derecskén Ösztöndíj felhívás

**TISZTELT DERECSKEI FIATALOK!**

Derecske Város Önkormányzata ezennel kiírja 2019. évre (2019. január 1. napjától 2019. december 31. napjáig terjedő időszakra) Derecske Város Önkormányzatának az „Esély Otthon” című Önkormányzati Ösztöndíjpályázatokat:

A Felhívás hatálya a Derecske város illetékességi területén bejelentett lakóhellyel rendelkező, lakóhelyként Derecske települést választani szándékozó 18-35 évesfiatalokra (beleértve a településekről elszármazott, visszaköltöző fiatalokat, valamint a letelepülő fiatalokat) terjed ki.

**Az ösztöndíjak beadásánál és elbírálásánál a 2018. január 1. után lévő élethelyzeteket lehet figyelembe venni, amelyekre tekintettel a pályázók benyújthatják pályázatukat. A pályázati felhívásban meghatározott időszak 2019. január 1. napjától értendő.**

- „A” típusú pályázatra – „Hazaköltözők támogatása” - pályázatot nyújthat be, minden 18 és 35 év közötti magyar állampolgár, aki vállalja, hogy - a pályázati felhívásban meghatározott időszakban – a pályázata benyújtását követően 1 hónapon belül a településre költözik és a támogatás időszaka alatt Derecskén vagy Hajdú-Bihar megyében vállal munkát. A lakóhelyének a támogatási időszak alatt Derecskén kell lennie. A pályázó 6 hónapon keresztül havi 45.000 Ft vissza nem térítendő pénzbeli támogatásra jogosult. A támogatásra a projekt időtartama alatt évente lehet pályázni.

- „B” típusú pályázaton – „Induló vállalkozások támogatása” - a pályázó egyszeri 100.000 Ft vissza nem térítendő pénzbeli támogatást igényelhet, amennyiben 18 és 35 év közötti fiatal, aki igazolja, hogy Derecskei lakóhellyel rendelkezik, illetve vállalja, hogy a településen a pályázati felhívásban meghatározott időszakban indított vállalkozással legalább 1 évig a saját foglalkoztatását biztosítja. A támogatásra a projekt időtartama alatt évente lehet pályázni.

- „C” típusú pályázatra – „Gyermekvállalás támogatása” - azon 18-35 év közötti, derecskei lakóhellyel rendelkező fiatal pályázhat, akinek a pályázati felhívásban meghatározott időszakban született gyermeke. A pályázó egyszeri 10.000 Ft vissza nem térítendő pénzbeli támogatást igényelhet. Párok esetében a támogatást csak az egyik fél igényelheti. A gyermeknek derecskei lakóhellyel kell rendelkeznie. A támogatás gyermekenként egyszeri alkalommal adható.

- „D” típusú pályázaton – „Derecskén lakó és hiányszakmában a településen elhelyezkedők támogatása” - a pályázó havi 50.000 Ft vissza nem térítendő pénzbeli támogatást igényelhet 6 hónap időszakra, amennyiben 18 és 35 év közötti fiatal, aki igazolja, hogy derecskei lakóhellyel rendelkezik, illetve a településen a felhívás évében hiányszakmában új munkaviszonyt létesít és legalább három hónapja új munkahelyén dolgozik.

A „C” típusú ösztöndíjon kívül elvárás a pályázókkal szemben, hogy a számukra megítélt ösztöndíjat önmaguk fejlesztésére, továbbképzésére, ezzel kapcsolatos eszközök vásárlására fordítsák, a megítélt támogatás legalább 35%-ának erejéig, mely ösztöndíjrésszel a támogatás átutalásának megkezdését követő két hónapon belül a támogatott köteles elszámolni. Az ezzel kapcsolatos elszámolási kötelezettséget a Szabályzat 5. számú melléklete (Támogatási megállapodás) tartalmazza. Amennyiben az ösztöndíjas a támogatás 35%-át nem a szabályzatban meghatározott célra használja fel, úgy köteles a számára megállapított támogatás egészét visszafizetni.

**A PÁLYÁZATOKHOZ MELLÉKELNI KELL:**

- **„A” típusú pályázat – „Hazaköltözők támogatása”**

- Pályázati adatlap (1. sz. melléklet)

- Személyazonosító igazolvány és lakcímkártya másolata (pályázó által aláírt másolati példányok)

* Szándéknyilatkozat (2. sz. melléklet – Derecske városába költözésről és Hajdú-Bihar megyében történő munkavállalásról)
* Költözés után (a pályázat benyújtását követően maximum 60 napig nyújtható be, kivéve a 2020 pályázati évet, amikor a pályázati felhívásban megjelölt időpontig lehet az alább felsorolt mellékleteket benyújtani),

- derecskei lakóhelyet igazoló lakcímkártya másolata (pályázó által aláírt másolati példány)

- munkáltató igazolása, hogy a pályázó a megyében vállalt munkát

- közérdekű önkéntes tevékenység végzéséről szóló igazolás, jelenléti ív (legalább 4 alkalomról)

- **„B” típusú pályázat** – „**Induló vállalkozások támogatása”**

* Pályázati adatlap (1. sz. melléklet)
* Személyazonosító igazolvány és lakcímkártya másolata (pályázó által aláírt másolati példányok)
* Vállalkozói igazolvány másolata vagy igazolás a vállalkozói tevékenységről
* Nyilatkozat arról, hogy legalább 2 hónapja a saját foglalkoztatását biztosítja és további legalább 10 hónapon keresztül ezt fenntartja – (3. sz. melléklet – Nyilatkozat)
* Közérdekű önkéntes tevékenység végzéséről szóló igazolás, jelenléti ív (legalább 3 alkalomról)

**-** **„C” típusú pályázat – „Gyermekvállalás támogatása”**

* Pályázati adatlap (1. sz. melléklet)
* Gyermek édesanyjának és édesapjának személyazonosító igazolványa és lakcímkártya másolata (pályázó által aláírt másolati példányok)
* Gyermek születési anyakönyvi kivonatának másolata
* Gyermek részére kiállított lakcímkártya (pályázó által aláírt másolati példány)
* Közérdekű önkéntes tevékenység végzéséről szóló igazolás, jelenléti ív (legalább 1 alkalomról)

- **„D” típusú pályázat** – **„Derecskén lakó és hiányszakmában a településen elhelyezkedők támogatása”**

* Pályázati adatlap (1. sz. melléklet)
* Személyazonosító igazolvány és lakcímkártya másolata (pályázó által aláírt másolati példányok)
* Munkáltató igazolása, hogy a pályázó a településen vállalt munkát és legalább 3 hónapja ott dolgozik, a Szabályzat 6. számú melléklete szerinti hiányszakmában helyezkedett el,
* Közérdekű önkéntes tevékenység végzéséről szóló igazolás, jelenléti ív (legalább 5 alkalomról)

Hiánypótlásra a megjelölt dokumentumokon kívül - „A” típusú pályázat esetében - a pályázat benyújtását követően nincs lehetőség.

A beérkezett ösztöndíjpályázatokat **Derecske Város Önkormányzat Képviselő-testület Kulturális, Oktatási, Ifjúsági és Sport Bizottsága** bírálja el.

**„A” típusú pályázat esetében a bizottság támogatásban részesíti azt a pályázót, aki:**

**–** 18 és 35 év közötti magyar állampolgár,

**-** aki vállalja, hogy a pályázata benyújtását követően 1 hónapon belül a településre költözik és a támogatás időszaka alatt Hajdú-Bihar megyében vállal munkát,

**-** vállalja, hogy lakóhelye a támogatási időszak alatt Derecskén lesz,

- a pályázat nyertessége esetén vállalja, hogy a megítélt ösztöndíjat önmaga fejlesztésére, továbbképzésére fordítja a megítélt támogatás legalább 35%-ának erejéig,

- közösségi célú önkéntes tevékenységet végez a településen legalább 4 alkalommal

- vállalja, hogy Derecske Város Önkormányzatának felkérésére cselekvési tervek elkészítésében, felülvizsgálatában vesz részt, a cselekvési tervben rögzített feladatok megvalósításában aktív, tevőleges részvételt tanúsít, továbbá szakmai rendezvényeken a település közösségfejlesztési programjaiban, valamint ismeretátadási programokban és szakmai kiránduláson vesz részt,

- a pályázatát a pályázati felhívásban megjelölt határidőre, a megjelölt dokumentumokkal együtt hiánytalanul benyújtotta (ez alól kivételt képeznek a Derecske településre költözés után csatolandó dokumentumok):

- aki vállalja, hogy a pályázata benyújtását követően 60 napon belül becsatolja a derecskei lakóhelyet igazoló lakcímkártya másolatát; munkáltatói igazolást arról, hogy legalább 3 hónapja Hajdú-Bihar megyében dolgozik, valamint a közérdekű önkéntes tevékenység végzéséről szóló igazolást, jelenléti ívet, legalább 4 alkalomról. Ez alól kivételt képez a 2020 pályázati év, amikor a pályázati felhívásban megjelölt időpontig lehet ezen mellékleteket benyújtani.

A pályázatokról való döntés július és január hónapokban történik meg – kivéve a 2020 pályázati évet, amikor a pályázati felhívásban megjelölt időpontban dönt a bizottság - félévente 7 főnek, éves szinten maximum 14 fő számára lehet megállapítani.

A Bizottság elbírálja azon pályázatokat is, ahol még a derecskei lakóhelyet igazoló lakcímkártya másolata, munkáltatói igazolás, valamint a közérdekű önkéntes tevékenység végzéséről szóló igazolás, jelenléti ív becsatolása nem történt meg, azonban nyertes pályázat esetén a Támogatási megállapodás megkötésére addig nem kerül sor, míg a pályázó minden mellékletet be nem nyújtott.

A támogatás - a Támogatási megállapodás megkötését követően - adott év júliusától decemberig és adott év januárjától júniusig adható, mely minden hónap 10. napjáig – kivétel ez alól a július és január hónapokat, amikor az ösztöndíj az augusztusi és februári támogatással egyidejűleg - kerül átutalásra a pályázó által megadott bankszámlaszámra.

Azon pályázók részére, akik pályázatukat a derecskei lakóhelyet igazoló lakcímkártya másolata, munkáltatói igazolás, valamint a közérdekű önkéntes tevékenység végzéséről szóló igazolás, jelenléti ív nélkül nyújtották be és a Bizottság állapított meg számukra ösztöndíjat, a támogatás mértéke nem, azonban a kiutalás részleteinek száma csökkenthető.

A 2020 pályázati évben benyújtott pályázatok esetében – mely a pályázati felhívásban megjelölt időszakban kerül kiutalásra - szükség szerint a 6 havi támogatás részletei csökkenthetők, azonban a támogatás mértéke nem csökkenthető.

**„B” típusú pályázat esetében a bizottság támogatásban részesíti azt a pályázót, aki:**

- 18 és 35 év közötti fiatal,

- derecskei lakóhellyel rendelkezik,

- vállalja, hogy a településen a pályázati felhívásban meghatározott időszakban indított vállalkozással legalább 1 évig a saját foglalkoztatását biztosítja, továbbá nyilatkozik arról, hogy legalább 2 hónapja a saját foglalkoztatását biztosítja és további legalább 10 hónapon keresztül ezt fenntartja,

- a pályázat nyertessége esetén vállalja, hogy a megítélt ösztöndíjat önmaga fejlesztésére, továbbképzésére fordítja a megítélt támogatás legalább 35%-ának erejéig,

- közösségi célú önkéntes tevékenységet végzett a településen legalább 3 alkalommal

- vállalja, hogy Derecske Város Önkormányzatának felkérésére cselekvési tervek elkészítésében, felülvizsgálatában vesz részt, a cselekvési tervben rögzített feladatok megvalósításában aktív, tevőleges részvételt tanúsít, továbbá szakmai rendezvényeken a település közösségfejlesztési programjaiban, valamint ismeretátadási programokban és szakmai kiránduláson vesz részt,

- a pályázatát a pályázati felhívásban megjelölt határidőre, a megjelölt dokumentumokkal együtt hiánytalanul benyújtotta.

A Bizottság a projekt időszaka alatt januárban dönt a pályázatokról - kivéve a 2020 pályázati évet, amikor a pályázati felhívásban megjelölt időpontban dönt a bizottság - melyeket a becsatolt dokumentumok alapján bírál el. A bizottság évente 5 főnek állapíthat meg ösztöndíjat. Amennyiben az előző pályázati évben kevesebb pályázat került kedvezően elbírálásra, a támogatott pályázatok száma annyival emelhető.

**„C” típusú pályázat esetében a bizottság támogatásban részesíti azt a pályázót, aki:**

- 18-35 év közötti,

- derecskei lakóhellyel rendelkező fiatal,

- akinek a pályázati felhívásban meghatározott időszakban született gyermeke,

- a pályázó gyermeke derecskei lakóhellyel rendelkezik,

- közösségi célú önkéntes tevékenységet végzett a településen legalább 1 alkalommal

- vállalja, hogy Derecske Város Önkormányzatának felkérésére cselekvési tervek elkészítésében, felülvizsgálatában vesz részt, a cselekvési tervben rögzített feladatok megvalósításában aktív, tevőleges részvételt tanúsít, továbbá szakmai rendezvényeken a település közösségfejlesztési programjaiban, valamint ismeretátadási programokban és szakmai kiránduláson vesz részt,

- a pályázatát a pályázati felhívásban megjelölt határidőre, a megjelölt dokumentumokkal együtt hiánytalanul benyújtotta.

A Bizottság a projekt időszaka alatt július és január hónapokban dönt a pályázatokról, kivéve a 2020 pályázati évet, amikor a pályázati felhívásban megjelölt időpontban dönt.

**„D” típusú pályázat esetében a bizottság támogatásban részesíti azt a pályázót, aki:**

- 18 és 35 év közötti fiatal számára, aki

- derecskei lakóhellyel rendelkezik,

- a pályázati felhívásban meghatározott időszakban a településen hiányszakmában (6. számú melléklet) új munkaviszonyt létesített és legalább három hónapja az új munkahelyén dolgozik,

- a pályázat nyertessége esetén vállalja, hogy a megítélt ösztöndíjat önmaga fejlesztésére, továbbképzésére fordítja a megítélt támogatás legalább 35%-ának erejéig,

- közösségi célú önkéntes tevékenységet végzett a településen legalább 5 alkalommal,

- vállalja, hogy Derecske Város Önkormányzatának felkérésére cselekvési tervek elkészítésében, felülvizsgálatában vesz részt, a cselekvési tervben rögzített feladatok megvalósításában aktív, tevőleges részvételt tanúsít, továbbá szakmai rendezvényeken a település közösségfejlesztési programjaiban, valamint ismeretátadási programokban és szakmai kiránduláson vesz részt,

- a pályázatát a pályázati felhívásban megjelölt határidőre, a megjelölt dokumentumokkal együtt hiánytalanul benyújtotta.

ABizottság a dokumentumok alapján elbírálja a pályázatokat. A Bizottság kedvezően bírálhatja el azon pályázatot is, amely esetében a pályázó nem a Szabályzat 6. számú mellékletében foglalt valamely hiányszakmában helyezkedett el, azonban úgy ítéli meg, hogy a pályázó által végzett foglalkozás a település közössége számára fontos, hiányzó tevékenységnek, foglalkozásnak számít.

A pályázatokról való döntés július és január hónapokban történik meg, – kivéve a 2020 pályázati évet, amikor a pályázati felhívásban megjelölt időpontban dönt a bizottság - félévente 7 főnek, éves szinten maximum 14 fő számára lehet megállapítani.

A támogatás - a Támogatási megállapodás megkötését követően - adott év júliusától decemberig és adott év januárjától júniusig adható, mely minden hónap 10. napjáig – kivétel ez alól a július és január hónapokat, amikor az ösztöndíj az augusztusi és februári támogatással egyidejűleg - kerül átutalásra a pályázó által megadott bankszámlaszámra. A 2020 pályázati évben benyújtott pályázatok esetében – mely a pályázati felhívásban megjelölt időszakban kerül kiutalásra - szükség szerint a 6 havi támogatás részletei csökkenthetők, azonban a támogatás mértéke nem csökkenthető.

**A pályázók rangsorolása az alábbi pontszámok alapján történik**

- a megadottnál több önkéntes tevékenységet végzett (alkalmanként + 2 pont)

- rendszeresen részt vesz az Esély Otthon projekt keretében meghirdetett programokon, rendezvényeken (alkalmanként + 1 pont)

- részt vesz a Hazai és Európai Uniós programokra való felkészítő foglalkozáson (alkalmanként + 1 pont)

- „B” típusú - Induló vállalkozások támogatása ösztöndíj esetében, ha vállalkozásában több munkavállalót foglalkoztat (munkavállalónként + 2 pont)

A pályázati kiírások, valamint Derecske Város Önkormányzatának az „Esély Otthon” című Önkormányzati Ösztöndíjpályázatok elbírálásának szempontjairól szóló szabályzat megtekinthető: Derecskei Polgármesteri Hivatal (4130 Derecske, Köztársaság út 87.) „A” épület (földszint) előterében, valamint a [www.derecske.hu](http://www.derecske.hu/) honlapon.

**A pályázatok benyújtásának módja és határideje:**

* A pályázatok benyújtására – a megadott időszakon belül - folyamatosan van lehetőség, azonban az ösztöndíjak elbírálására a Szabályzat 4.3 pontjában meghatározott időpontokban kerül sor.
* Az ösztöndíj pályázatokat aláírva, a kötelező mellékletekkel együtt kell benyújtani:

**„A”, „C”, „D” típusú pályázatok esetében**

**2019. július 15 napjáig,**

**„B” típusú pályázat esetében**

**2020. január 15. napjáig**

**Derecskei Polgármesteri Hivatal (4130 Derecske, Köztársaság út 87.)   
Jogi és Igazgatási Osztály  
„A” épület 1. ajtó (emelet)   
Pásztor Katalin szakmai vezetőhöz.**

Sikeres pályázást kíván: Derecske Város Önkormányzata.

**Derecske, 2019. április 9.**

**Bakó István**

**polgármester**